b'\n_START_ARTICLE_\nBoxing Day\n_START_PARAGRAPH_\nAng Boxing Day, na Araw ng Pagkakahon o Araw ng mga Kahon, ay isang kapistahan publiko sa Nagkakaisang Kaharian, Canada, New Zealand at Australia. Isa rin itong kapistahan sa marami pang ibang mga bansa na nasa Sampamahalaan ng mga Bansa. Ibinatay ito sa isang matagal nang pinagkaugalian na pagbibigay ng mga handog sa mahihirap na mga tao. Karaniwan itong ipinagdiriwang tuwing ika-26 ng Disyembre, ang araw pagkaraan ng Araw ng Pasko;. Sa ilang mga bansa, ang pistang publikong ito ay inililipat sa kasunod na linggo kapag ang ika-26 ng Disyembre ay isang Sabado o Linggo.\n_START_SECTION_\nMga pinagmulan\n_START_PARAGRAPH_\nAng Araw ng Pagkakahon ay isang lumang gawi na mababakas magmula sa Gitnang Kapanahunan. Ang pangunahing tampok ay ang pagbibigay ng mga regalo sa mga manggagawa o sa mga taong dukha. Ang pangalan nito ay mayroong maraming magkakaibang mga kasaysayan.'